CELEX: 32010D0377
Language: sk
Date: 2010-07-07 00:00:00
Title: 2010/377/: Rozhodnutie Komisie zo 7. júla 2010 , ktorým sa Estónsko oslobodzuje od určitých povinností uplatňovať smernice Rady 66/402/EHS a 2002/57/ES, pokiaľ ide o  Avena strigosa Schreb., Brassica nigra (L.) Koch a  Helianthus annuus L. [oznámené pod číslom K(2010) 4526]  (Text s významom pre EHP)

8.7.2010   
            
            
               SK
            
            
               Úradný vestník Európskej únie
            
            
               L 173/73
            
         ROZHODNUTIE KOMISIE
   zo 7. júla 2010,
   ktorým sa Estónsko oslobodzuje od určitých povinností uplatňovať smernice Rady 66/402/EHS a 2002/57/ES, pokiaľ ide o Avena strigosa Schreb., Brassica nigra (L.) Koch a Helianthus annuus L.
   [oznámené pod číslom K(2010) 4526]
   (Iba estónske znenie je autentické)
   (Text s významom pre EHP)
   (2010/377/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 66/402/EHS zo 14. júna 1966 týkajúcu sa obchodovania s osivom obilnín (1), a najmä na jej článok 23a,
   so zreteľom na smernicu Rady 2002/57/ES z 13. júna 2002 o obchodovaní s osivom olejnín a priadnych rastlín (2), a najmä na jej článok 28,
   so zreteľom na žiadosť predloženú Estónskom,
   keďže:
   
               (1)
            
            
               V smerniciach 66/402/EHS a 2002/57/ES sa stanovujú určité ustanovenia týkajúce sa uvádzania osiva obilnín a osiva olejnín a priadnych rastlín na trh. V uvedených smerniciach sa takisto stanovuje, že za určitých podmienok môžu byť členské štáty úplne alebo čiastočne oslobodené od povinnosti uplatňovať ustanovenia uvedených smerníc, pokiaľ ide o určité druhy.
            
         
               (2)
            
            
               Estónsko požiadalo o oslobodenie od povinností vyplývajúcich z uvedených smerníc, pokiaľ ide o Avena strigosa Schreb., Brassica nigra (L.) Koch a Helianthus annuus L.
            
         
               (3)
            
            
               Osivo Avena strigosa Schreb, Brassica nigra (L.) Koch a Helianthus annuus L. sa v Estónsku obvykle nerozmnožuje ani neuvádza na trh. Okrem toho toto osivo nemá v tomto členskom štáte veľkú dôležitosť z hospodárskeho hľadiska.
            
         
               (4)
            
            
               Z toho dôvodu dovtedy, kým tieto podmienky budú pretrvávať, by mal byť tento členský štát oslobodený od povinnosti uplatňovať ustanovenia smerníc 66/402/EHS a 2002/57/ES, pokiaľ ide o príslušné druhy.
            
         
               (5)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre osivá a množiteľský materiál pre poľnohospodárstvo, záhradníctvo a lesníctvo,
            
         PRIJALA TOTO ROZHODNUTIE:
   Článok 1
   Estónsko je oslobodené od povinnosti uplatňovať smernicu 66/402/EHS s výnimkou článku 14 ods. 1, pokiaľ ide o druh Avena strigosa Schreb.
   Článok 2
   Estónsko je oslobodené od povinnosti uplatňovať smernicu 2002/57/ES s výnimkou článku 17, pokiaľ ide o druh Brassica nigra (L.) Koch a Helianthus annuus L.
   Článok 3
   Toto rozhodnutie je určené Estónskej republike.
   
      V Bruseli 7. júla 2010
      
         
            Za Komisiu
         
         John DALLI
         
            člen Komisie
         
      
   
   
      (1)  Ú. v. ES 125, 11.7.1966, s. 2309/66.
   
      (2)  Ú. v. ES L 193, 20.7.2002, s. 74.